stanford-oval/wikipedia huggingface dataset:
Hymyn takaa

| ”Hymyn takaa” Heviteemu |
| --- | --- | --- |

Singlen tiedot
 Julkaistu: 2022
 Kesto: 02.43
 Levy-yhtiö: Capitol Finland
Heviteemun muut singlet
| ”Hajalle” 2021 | ”Hymyn takaa” 2022 | ”Kaunis melankolia (Pimeä onni)” 2022 |
Hymyn takaa on Heviteemun musiikkikappale. Kappale ilmestyi syyskuussa 2022 musiikkivideona, ja lokakuussa suoratoistopalveluissa. Kappale syntyi yhteistyössä Mieli ry:n kanssa. Heviteemu, Ida Paul ja Costee kirjoittivat kappaleen sanoitukset yhdistämällä tekoälyn luomia referenssejä. Säkeistöjen sointukierto rakennettiin tekoälyn sointukulkuihin perustuen. Kappaleen tuotot lahjoitetaan lyhentämättömänä Mieli ry:n kriisityöhön.
Huiluhuiskulepinkäinen

| Huiluhuiskulepinkäinen> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Afrikanlepinkäiset Malaconotidae
Suku::  Huiskulepinkäiset Dryoscopus
Laji::  senegalensis
Kaksiosainen nimi
 Dryoscopus senegalensis  (Hartlaub, 1857) 
Katso myös
   Huiluhuiskulepinkäinen Wikispeciesissä   Huiluhuiskulepinkäinen Commonsissa 
Infobox OKNimi-testi OKIUCN-testi OK: 
Huiluhuiskulepinkäinen (Dryoscopus senegalensis) on afrikanlepinkäisten heimoon kuuluva varpuslintu.
Levinneisyys

Huiuluhuiskulepinkäistä tavataan Afrikan keskiosissa. Sen on kuvattu olevan harvinainen tai paikallisesti yleinen. Se on luokiteltu elinvoimaiseksi, koska sen levinneisyysalue on laaja ja kannankehitys vakaa.
Helpus

| Helpus> Tiedot |
| --- | --- |
Toiminnassa:  1999–2005
Kotipaikka:  Länsi-Pasila, Helsinki
Laulukieli:  suomi
Jäsenet:  Ezra (sanoitus, sovitus, räpit)   Tikku (sanoitus, sovitus, räpit)   Omar (basso, kitara)   Johannes (piano)   Jere (DJ Illuusiopoika) (rummut, DJ)   Lassi (rummut)   JiiPee (JayPee) (basso)  
Entiset jäsenet:  Mc Emci (sanoitus, sovitus, räpit)   Sampsa (kitara)   Elmiz-E (sanoitus, sovitus, räpit)  
Levy-yhtiö:  Kingsize  
Infobox OKNimi-testi OK: 
Helpus oli helsinkiläinen rap-yhtye, jonka muodostivat MC:t Ezra ja Tikku, sekä livebändi, johon kuului Omar, Johannes, Jere "DJ Illuusiopoika", Lassi sekä JiiPee.
Historia > 1999–2002

Helpus perustettiin Länsi-Pasilassa vuonna 1999. Aluksi sen muodostivat DJ Illuusiopoika, Mestari Tikku sekä Mc Emci. Ensimmäinen kokoonpano nauhoitti vain yhden kappaleen, "Testi 1", jonka jälkeen Mc Emci jätti yhtyeen.
Tikku ja DJ Illuusiopoika nauhoittivat 7 kappaleen demon nimeltä Tha First Demo, jota painettiin kaksi kappaletta. Yhtye halusi kokeilla miten hip hop  onnistuu livebändin kanssa, niinpä yhtyeeseen liittyi Johannes (piano), Omar (basso) sekä Sampsa (kitara). Illuusiopoika soitti rumpuja, lisäksi Tikku pyysi mukaan toisen MC:n, Elmiz-E:n. Tämäkin kokoonpano nauhoitti vain yhden kappaleen, "Olen Robin".
Vuonna 2000 Helpus jatkoi nelihenkisenä: Omar, Johannes, Illuusiopoika ja Tikku. Kesällä 2000 julkaistiin yhtyeen ensimmäinen levy, Testi. Levyä painettiin noin 60 kappaletta. Loppuvuodesta 2000 JayPee tuli bassoon ja Omar siirtyi kitaraan.
Kesällä 2001 julkaistiin yhtyeen toinen levy, Teille. Levyä painettiin 200 kappaletta. Tuolloin Profeettana tunnettu Ezra otettiin mukaan keikoille tuplaamaan Tikkua ja niin hänestäkin tuli Helpuksen jäsen.
Lokakuussa 2002 julkaistiin yhtyeen kolmas levy, Helpus.
Historia > 2003–2004

Helpus liittyi Rockin da Northiin vuonna 2003 ja julkaisi Kingsize-levy-yhtiön kautta neljännen albuminsa Huomenna. Helpus oli mukana vuonna 2004 julkaistulla Royal Familyn Pyöreän pöydän ritarit -albumilla.
Diskografia > Albumit

Testi (2000)
Teille (2001)
Helpus (2002)
Huomenna (2003)
Diskografia > Singlet

”Mahdollisuudet auki” (2003)
”Kaikki on susta kii” / ”Sillalla” (2003)
Diskografia > Demot

Tha First Demo (1999)
Heikki Helin

Henrik (Heikki) Reinhold Helin (24. huhtikuuta 1868 Hämeenlinna – 4. joulukuuta 1923 Leppävaara, Espoo) oli suomalainen arkkitehti.
Elämä

Helinin vanhemmat olivat maalari Henrik Helin ja Olga Maria Nyholm. Hän pääsi ylioppilaaksi Hämeenlinnan lyseosta 1888 ja valmistui arkkitehdiksi Polyteknillisestä opistosta 1892.
Helin oli merkittävä maatalousrakentamisen kehittäjä, joka toimi Hämeenlinnassa Alexander Rogatus Nyströmin kanssa vuodesta 1897 alkaen. Rakennuspiirustuksissa oli usein merkintä Helin & Nyström. Helin oli apulaisarkkitehtinä Hämeen läänin rakennuskonttorissa 1892–1907 ja hän toimi vt. lääninarkkitehtinä kesäisin 1893–1898. Helin opetti rakennusoppia Mustialan maatalousoppilaitoksessa 1892–1908 ja sen jälkeen kun korkein maatalousopetus siirtyi Mustialasta Helsinkiin Helin oli Helsingin yliopistossa maanviljelys-taloudellisen osaston ylimääräisenä opettajana sekä Teknillisessä korkeakoulussa rakennusopin vt. professorina vuosina 1917–1921 Onni Tarjanteen toimiessa ylijohtajana yleisten rakennusten ylihallituksessa. Helin oli opettajana lisäksi Helsingin maanviljelyslyseossa ja Teknillisessä korkeakoulussa ja toimi luennoitsijana useilla rakennusopin kursseilla. Helin kirjoitti maatalousrakentamisen oppikirjoja ja toimi myös maanviljelyhallituksen arkkitehtina. Helin suunnitteli varsinkin maatalousrakennuksia eri puolille Suomea.
Helin kuoli keuhkokuumeeseen huvilallaan Leppävaarassa (Alberga) joulukuussa 1923.
Töitä

Lukiokatu 9, asuinrakennus, Hämeenlinna. 1890.
Porin VPK:n talo. 1894. Suunnittelukilpailun voittanut työ. Rakennusmestari F. K. Eriksson laati voittaneesta ja toiseksi parhaasta luonnoksesta lopulliset piirustukset.
Santamäen kartano, Loppi. 1894. Puinen päärakennus.
Mustialan maataloushistoriallinen museo. Mustiala, Tammela. 1895. Puinen päärakennus.
Päivölän Kansanopisto. Tarttila. 1895. Puinen päärakennus.
Kaivokadun lastentalon länsisiipi, Hämeenlinna. 1895.
Turuntie 1, Hämeenlinna. 1898. (Helin & Nyström)
Hallituskatu 26, Hämeenlinna. 1899. 1800-luvun empirerakennuksen muutostyö.
Anniskeluyhtiön talo, Raatihuoneenkatu. Hämeenlinna. 1899.
Kylmäkosken kirkko 1900. Punatiilinen. (Helin & Nyström)
Ypäjän (Perttulan) kirkko. 1901–1902.
Hallituskatu 19, Hämeenlinna. 1902. 2-kerroksinen Jugend-tyylinen kivirakennus.
Myllymäenkatu 12, Hämeenlinna. 1902.
Schmausserin huvila, Hämeenlinna. 1902.
Lahden kansakoulu, Vuorikatu, Lahti. 1902. Rakennusta laajennettiin jo 1909, jolloin suunnittelun teki arkkitehti Uno Alanko.
Tyrvännön kirkon korjaus. 1902.
Tenholan kartano, Hattula. 1903. Jugend-tyylinen päärakennus.
Lahden kansanopisto. Lahti. 1903–1904.
Raittiusseuran talo. Hämeenlinna. 1904.
Mustialan museolato. 1905.
Suomen suoviljely-yhdistyksen Leteensuon koeasema, johtajan asuinrakennus. 1910. (epävarma tieto)
Suomalainen yhteiskoulu, Hämeenlinna. 1906. 2-kerroksinen Jugend-tyylinen kivirakennus.
Maanviljelystaloudellisen koelaitoksen rakennukset, Ånäsin tila, Jokiniemi, Vantaa. 1909. Lauri Kristian Relander asui Paviljonki-rakennuksessa vuosina 1909–1917. Suojeltu asemakaavalla.
Lepaan puutarhaoppilaitoksen opistorakennus. Tyrväntö. 1910–1912. Tuhoutui tulipalossa 1934.
Meijerirakennus. Ylistaro. 1908. Suojeltu ympäristöministeriön päätöksellä.
Julkaisuja

1915. Huonerakenteiden oppikirja maatalouskouluja varten, Otava. 186 s. Kuva antikvariaati.net
1931. Evert von Konow. Edellisen pohjalta laadittu: Maatalouden rakennukset. oppi- ja käsikirja maatalousoppilaitoksille ja maanviljelijöille. Otava. 435 s.
Aiheesta muualla

Kuvia tai muita tiedostoja aiheesta Heikki Helin Wikimedia Commonsissa
Hongkongin dollari

| Hongkongin dollari |
| --- | --- |
 1 sentin seteli Brittiläisen Hongkongin ajoilta
ISO 4217 -koodi:  HKD
Keskuspankki:  Hong Kong Monetary Authority
Symboli:  $
Käyttäjät:   Hongkong
Jaettava yksikkö:  ¢
Muut nimet:  HK$
Hongkongin dollari (kiin.: 港元; Jyutping: Gong2 jyun4, engl. Hong Kong dollar, ISO 4217 -koodi: HKD) on Kiinan kansantasavallan erityishallintoalueella Hongkongissa käytettävä rahayksikkö. Hongkongin dollari on sidottu Yhdysvaltain dollariin vuodesta 1983 lähtien ja Macaon pataca on taas sidottu Hongkongin dollariin. Nimi lyhentyy yleensä HK$. Yksi dollari jakautuu 100 senttiin (cent). Yleisimpiä seteleitä ovat $10, $20, $50, $100, $500 ja $1000. Kolikoista käytetyimpiä ovat 10¢, 20¢, 50¢, $1, $2, $5, $10.
Hong Kong Monetary Authority (HKMA) toimii keskuspankkina. Keskuspankki laskee liikkeelle kaikki viralliset metallirahat, mutta useimmista keskuspankeista poiketen Hongkongin setelit ovat liikepankkien liikkeellelaskemia. HKMA laskee liikkeelle kymmenen dollarin setelit, muista seteleistä se vain valvoo liikkeellä olevien setelien määrää. Setelipankkeja ovat mm. HSBC, Bank of China ja Standard Chartered Bank.
Kymmenen dollarin setelillä tehtiin kahden vuoden kestänyt kokeilu vuonna 2007, jonka aikana se painettiin tavallisen setelipaperin sijasta polymeerisubstraatille eli eräänlaiselle muoville. Polymeerisetelit ovat perinteistä seteliä kestävämpiä, koska ne eivät ime vettä tai likaa ja niihin ei synny arkikäytössä niin teräviä taitoksia, että ne alkaisivat helposti repeillä paperiseteleiden tapaan.
Home Is Where the Sty Is

| ”Home Is Where the Sty Is” Poisonblack |
| --- | --- | --- |

Singlen tiedot
 Albumilta: Lyijy
 Julkaistu: 2013
 Formaatti: digi
 Tyylilaji: goottimetalli
 Kesto: 03.35
 Levy-yhtiö: WEA
Poisonblackin muut singlet
| ”Mercury Falling” 2011 | ”Home Is Where the Sty Is” 2013 |   |
Home Is Where the Sty Is on suomalaisen goottimetalli -yhtye Poisonblackin neljäs single. Se julkaistiin vuonna 2013 levymerkillä WEA.
Kappaleet

Home Is Where the Sty Is – 03.35
Kokoonpano

Ville Laihiala – soolokitara, laulu
Antti Leiviskä – rytmikitara
Antti Remes – basso
Marco Sneck – koskettimet
Tarmo Kanerva – rummut
Höh Nuur

| Höh Nuur |
| --- | --- |

Valtiot:  Mongolia
Paikkakunta:  Bajanhongor
Koordinaatit:  49°30′00″N, 115°35′00″E
Mittaustietoja
Pinnankorkeus:  560 m
 fiHöh Nuur 
Höh Nuur on järvi Bajanhongorissa, Gobissa. Se on Mongolian  matalin kohta, korkeudeltaan 560 metriä merenpinnasta.
Hymyjen maa

| Hymyjen maa |
| --- | --- |
 Elokuvan juliste.
Ohjaaja:  Heikki Häkkinen
Käsikirjoittaja:  Heikki Häkkinen Joni Luomanen
Tuottaja:  Heikki Häkkinen Joni Luomanen
Säveltäjä:  Mikko M. Koskinen
Kuvaaja:  Joni Luomanen Eero Lämsä
Leikkaaja:  Joni Luomanen
Valmistustiedot
Valmistusmaa:  Suomi
Tuotantoyhtiö:  Höyry Films
Ensi-ilta:  17. huhtikuuta, 2015
Kesto:  59 minuuttia
Alkuperäiskieli:  suomi thai
Aiheesta muualla
IMDb 
Elonet
Infobox OKNimi-testi OK: 
Hymyjen maa on Heikki Häkkisen ohjaama independent-tuotantona tehty suomalainen dokumenttielokuva vuodelta 2015.
Elokuvassa ohjaaja Häkkinen, tuottaja-leikkaaja Joni Luomanen ja Jari Vuoristo lähtevät Thaimaahan auttamaan pulaan joutunutta ystäväänsä, joka on alkoholisoitunut ja menettänyt perheensä sekä omaisuutensa.
Palkinnot ja ehdokkuudet

Elokuva voitti vuonna 2015 Tampereen elokuvajuhlilla pääpalkinnon yli 30-minuuttisten elokuvien sarjassa sekä kotimaisen kilpailun yleisöpalkinnon.
Hökarängen

Hökarängenin rakennuskantaa.
Hökarängen on yksi Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Farstan kaupunginosa-alueeseen. Kaupunginosaa rajaavat Gubbängenin, Sköndalin, Farstan ja Fagersjön kaupunginosat. Hökarängen muodostettiin vuonna 1934, ja nykyisin siellä on asukkaita noin 7 900. Maa-alaltaan kaupunginosa on 1,42 neliökilometrin suuruinen.
Hökarängen rakennettiin vuosina 1947–1952. Siellä sijaitsee Hökarängenin metroasema.
Honkalampi-säätiö

| Honkalampi-säätiö |
| --- | --- |
Perustettu:  1991
Kotipaikka:  Liperi
Tarkoitus:  sosiaalipalveluiden tuottaminen ja kehittäminen
Johtaja:  Jouko Liukkonen
Hallitus:  puheenjohtaja: Pekka Kettunen muut jäsenet: Irma Nykänen, Ulla Huhtilainen, Toivo Korhonen, Eeva Lakka, Erkki Mononen
Säätiön sivut
Honkalampi-säätiö -konserni on suomalainen palveluorganisaatio, joka tuottaa ja kehittää sosiaalisia, terapeuttisia ja ihmisten hyvinvointia tukevia palveluita. Toiminnan ydin on uutta luova kehitysyksikkö Honkalampi-säätiö. Säätiön on perustanut silloinen Pohjois-Karjalan erityishuoltopiiri sekä joukko alueella toimivia vammais- ja omaisjärjestöjä vuonna 1991.
Säätiötä johtaa kuusijäseninen hallitus, puheenjohtajana kunnallisneuvos Pekka Kettunen. Säätiön toimitusjohtaja on Jouko Liukkonen.
Säätiö toimii ympäri Suomen, säätiön päätoimialue on Pohjois-Karjala.
Honkalammen tarina alkoi vuonna 1991, kun Honkalampi-säätiö perustettiin. Säätiön tavoitteena oli tuolloin ja on edelleen tarjota ihmisten hyvinvointia edistäviä palveluita. Ydinaluettamme ovat vammaispalvelut ja esteettömyyden edistäminen. Nykyään Honkalammen alaisuudessa toimii seitsemän eri tytäryhtiötä ja meillä on yli 450 työntekijää valtakunnallisesti.  Korkea laatukäsitys elää syvällä kulttuurissamme – suhtaudumme työhömme intohimolla ja teemme asiat oikein, ilman että sitä tarvitsee kenenkään vaatia.  Pyrkimyksenämme on pitää huolta, että jokaisella on mahdollisuus antaa parhaansa. Maailmassa jää hyödyntämättä ääretön määrä potentiaalia. Jos ihmisellä on halua ja kykyä, ei unelmien toteuttaminen saa jäädä olosuhteista tai tuen puutteesta kiinni. Haasteet on tehty ratkaistaviksi. Nelson Mandelan sanoin: ”kaikki vaikuttaa mahdottomalta, kunnes se on tehty”.  Tahdomme muuttaa toiminnallamme maailmaa, emme pelkästään täyttää lain vaatimuksia. Pidämme heikompien puolta ja kuuntelemme heidän tarpeitaan.  Honkalampi-säätiön arvot ovat yhteiskuntavastuullisuus, esteettömyys ja sujuva arki.
Historia

1991: Pohjois-Karjalan erityishuollon kuntainliitto perustaa Honkalampi-saatiön.
1993: aloittaa ensimmäinen RAY-rahoitteinen C-projekti nimeltä Akiva-projekti, joka on tarkoitettu autististen, kielivaikeuksia potevien ja valikoivan huomiokyvyn omaavien lapsien kuntoutuksen kehittämiseen. Sen jälkeen säätiö on hallinnoinut lukuisia erilaisia tutkimus- ja kehittämishankkeita, joita ovat olleet rahoittamassa mm. RAY, ESR, Pohjois-Karjalan maakuntaliitto sekä opetus- ja kulttuuriministeriö.
1994: aloittaa toimintansa ensimmäinen palvelukoti Lieksan Teeritiellä. Sen jälkeen palvelukoteja on rakennettu kahdeksan lisää siten, että viimeisin (Kurjenpolven palvelukoti) valmistui Polvijärvelle vuonna 2006.
1997: viittomakielen tulkkipalvelut ja niiden välitys siirtyvät säätiölle Honkalammen kuntayhtymältä.
1997: Lieksan taidetoimintakeskuksen toiminnot siirtyivät Pohjois-Karjalan kulttuurin edistämisyhdistykseltä Honkalampi-säätiölle
1998: Joensuun Teekoo -tuote siirtyi Honkalammen ky:ltä säätiölle. Muut Teekoo-tuotteet (Ilomantsi, Kitee, Outokumpu ja Rääkkylä) siirtyvät Joensuun hyvien kokemusten rohkaisemana vuoden 2001 alussa. Vuonna 2002 Teekoo-tuotteiden nimi muutettiin KASKI työvalmennukseksi.
2001: perustetaan Juhta Oy työkeskusten toiminnan yhteyteen - valmennustyön ohessa syntyville tuotteille rakennetaan markkinointia ja markkinailmettä.
2004 : Nuorten työpajatoiminta, Keski-Karjalan Kajastuspajat, siirtyivät säätiölle alueen kunnilta. Yhteistyö ko. kuntien kanssa jatkuu tiiviinä.
2006: perustetaan Kiinteistöosakeyhtiö Joensuun Salpalinna. Kiinteistöosakeyhtiön hallinnoimiin uusiin toimitiloihin Joensuun Salpakadulle muuttavat vuonna 2007 hallinto ja KASKI Joensuu.
2008: Honkalampi-säätiö -konserniin liitetään entisten tytäryhtiöitten lisäksi Kiinteistö Oy Lieksantalo hankkimalla osake-enemmistö. Säätiön jo aiemmin Lieksan kaupungin kanssa perustama Nuorten työpaja siirtyy näihin tiloihin.
2009: toiminta jakaantuu neljään toimialueeseen, jotka olivat Asumispalvelut, Kuntoutus- ja ohjauspalvelut, KASKI Työvalmennuspalvelut sekä Tulkkaus- ja Avustajapalvelut.
2011: Honkalampi-säätiö juhlii 20-vuotistaivaltaan lukuisin tapahtumin, julkaisuin yms.
2012: Tulkkauspalvelujen yhtiöittämisen myötä perustetaan uusi tytäryhtiö HLS-sosiaalipalvelut Oy. Yhtiö tuottaa tulkkaus-, opetus- ja asiantuntijapalveluja kuulovammaisille, kuulo-näkövammaisille ja puhevammaisille.
2013: Suomalaisen Työn Liitto myöntää Honkalampi-säätiölle oikeuden käyttää Yhteiskunnallinen Yritys -merkkiä
2014: Henkilökohtaisen avun palveluita tuottamaan perustetaan HLS-Avustajapalvelut Oy
2015: Terapia- ja lastensuojelipalveluita tuottamaan perustetaan HLS-FONDO Oy
Aiheesta muualla

Honkalampi-säätiön kotisivut (Arkistoitu – Internet Archive)
HLS-Avustajapalvelut Oy (SPESIO)
HLS-FONDO Oy
Honkajoki (täsmennyssivu)

Honkajoki voi tarkoittaa ainakin seuraavia:
Honkajoki, entinen kunta Suomessa
Honkajoki, kierrätysyritys
Aarne Honkajoki, fiktiivinen henkilö Tuntemattomassa sotilaassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Honkajoki”, voi hakea sivunnimihaulla, laajalla sivunnimihaulla tai tekstihaulla.
Hélène Bouvier

Hélène Bouvier (20. kesäkuuta 1905 Pariisi – 11. maaliskuuta 1978) oli ranskalainen kontra-altto. Hän opiskeli Pariisin konservatoriossa ja teki vuonna 1930 debyyttinsä Nantesin oopperassa tulkitsemalla Christoph Willibald Gluckin Orfeus ja Eurydiken nimiroolin. Hänet tunnettiin erityisesti Delilana Simson ja Delilassa (Camille Saint-Saëns) ja Genevièvenä Pelléas ja Mélisandessa (Claude Debussy). Hänen muihin merkittäviin rooleihinsa lukeutuivat Wertherin (Jules Massenet) Charlotte ja Louisen (Gustave Charpentier) äiti.
Bouvier esiintyi ranskalaisten oopperatalojen lisäksi Alankomaissa, Belgiassa, Saksassa, Monacossa ja Buenos Airesissa. Hän oli myös konserttiesiintyjä. Hän teki levytyksiä Deccalle, Voguelle, Bourg Recordsille ja Eratolle.
Hélio Gonçalves Heleno

Hélio Gonçalves Heleno
Hélio Gonçalves Heleno (18. toukokuuta 1935 Cipotânea – 4. syyskuuta 2012) oli brasilialainen roomalaiskatolinen piispa. Hänet vihittiin papiksi 3. joulukuuta 1961 ja nimitettiin Caratingan hiippakunnan piispaksi 27. marraskuuta 1978. Piispaksi vihkiminen seurasi 22. helmikuuta 1979. Pääkonsekraattorina toimi Oscar de Oliveira, jota avustivat José Gonçalves Heleno ja José Eugênio Corrêa.
Gonçalves Heleno jäi eläkkeelle 16. helmikuuta 2011.
Hongkongin filharmoninen orkesteri

Orkesterin logo.
Hongkongin filharmoninen orkesteri (kiin.: 香港管弦樂團; Jyutping: Hoeng1gong2 gun2jin4 ngok6tyun4, engl. Hong Kong Philharmonic Orchestra) on Hongkongin suurin sinfoniaorkesteri. Sen edeltäjä Sino-British Orchestra aloitti vuonna 1947. Se muutti nimensä Hongkongin filharmoniseksi orkesteriksi vuonna 1957, ja siitä tuli ammattiorkesteri vuonna 1974.
Orkesterin taiteellisena johtajana toimi vuosina 2004–2012 alankomaalainen Edo de Waart ja hänen jälkeensä musiikillisena johtajana Jaap van Zweden 2012–2024. Englantilaiselle David Athertonille, joka oli orkesterin taiteellinen johtaja vuosina 1989–2000, myönnettiin eläköityessään vuonna 2000 orkesterin kunniakapellimestarin (Conductor Laureate) arvonimi.
Suomalainen Tarmo Peltokoski valittiin vuonna 2024 orkesterin uudeksi musiikilliseksi johtajaksi. Hän toimii tehtävässä neljän vuoden ajan alkaen kaudesta 2026–2027.
Aiheesta muualla

Viralliset kotisivut
Hymyn ritarikunta

Hymyn ritarikunta (puol. Order Uśmiechu) on puolalainen ritarikunta, joka myönnetään lasten aloitteesta aikuisille lasten hyväksi tehdyistä ansioista. Ritarikunta syntyi Wanda Chotomskan kirjoittamien Jacek i Agatka -kirjojen pohjalta, kun kirjailija tapasi lapsia sairaalassa. Lapset kertoivat kirjailijalle, että he haluaisivat antaa Jacekille mitalin kiitoksena näiden ilahduttamisesta. Kuriera Polskiego -lehti tarttui ideaan vuonna 1967. Ritarikunnan tunnuksen, hymyilevän auringon, suunnitteli 9-vuotias Ewa Chrobak, ja ritarikunta perustettiin virallisesti vuonna 1968. Ensimmäiseksi ritariksi nimettiin ortopedinen kirurgi Wiktor Dega.
Perinteen mukaan kunnianosoituksen saaneiden tulee juoda lasi sitruunamehua mutristamatta suuta ja sen jälkeen vannoa, että he hymyilevät lopun elämänsä.
Ritarikuntaa jaetaan yhdessä luokassa:
ritarikunnan nauha
Kunnianosoitus on myönnetty muun muassa Irena Sendlerille, paavi Franciscukselle, Tove Janssonille ja Tenzin Gyatsolle.
Aiheesta muualla

Kuvia tai muita tiedostoja aiheesta Hymyn ritarikunta Wikimedia Commonsissa
Hélène Boschi

Hélène Boschi (1917 Lausanne – 1990 Strasbourg) oli sveitsiläinen pianisti ja musiikkipedagogi. Hän loi suurimman osan urastaan Ranskassa.
Boschi opiskeli pianonsoittoa Yvonne Leféburen ja Alfred Cortot'n johdolla Pariisin École normale de musiquessa. Hän itse opetti siellä vuosina 1960–1965 ja Strasbourgin konservatoriossa 1965–1985. Hän piti opetusta myös Weimarissa vuosina 1960–1977. Hänen johdollaan opiskelivat muiden muassa Piotr Anderszewski, Claire Chevallier, Allain Gaussin, Alain Jomy, Thierry Mechler ja Emmanuel Strosser.
Boschin yhteistyökumppaneita kamarimusiikin tulkitsijoina olivat muiden muassa Armand Angster, Gérard Caussé, Michel Debost, Irène Joachim, Annie Jodry, Jean-Jacques Kantorow, Étienne Péclard ja Germaine Mounier. Säveltäjiin, joiden teoksia Boschi esitti ja levytti, kuuluivat Wolfgang Amadeus Mozart, Muzio Clementi, Claude Debussy, Ferruccio Busoni, Robert Schumann ja Clara Schumann. Vuonna 1975 Boschille myönnettiin Zwickaun kaupungin Robert Schumann -palkinto. Hänelle omistivat teoksiaan Luigi Dallapiccola ja Claude Ballif. Boschi soitti myös lyhytelokuvissa.
Hietalahden jalkapallostadion

| Hietalahden jalkapallostadion |
| --- | --- |

Rakennuksen tiedot
Sijainti:  Rantamaantie 6 65100 Vaasa
Koordinaatit:  63°05′07″N, 21°37′40″E
Avattu:  1936
Remontoitu:  1995
Laajennettu:  2015–2016
Omistaja:  Vaasan kaupunki
Kenttä:  Lämmitetty jalkapallonurmi
Kustannukset:  16,5 miljoonaa €
Käyttäjät
 VPS  VIFK 
Katsojakapasiteetti
 Yhteensä: 6 009 Pääkatsomo: 2 104  Päätykatsomot: 2 556  Alkuperäinen katsomo: 1 349 (käyttökiellossa, purkupäätös tehty) 
Kentän mitat
 105 × 68 metriä 
Lisää rakennusartikkeleitaArkkitehtuurin teemasivulla
Hietalahden jalkapallostadion ilmakuvassa.
Hietalahden jalkapallostadion (ruots. Sandvikens fotbollsstadion, sponsorinimeltään Lemonsoft Stadion) on Vaasassa Hietalahdessa sijaitseva jalkapallostadion, joka avattiin vuonna 1936. Stadionin uusi osa avattiin 2016. Stadion toimii Veikkausliigassa pelaavan VPS:n kotikenttänä. Stadionin kapasiteetti on 6 009.
Historia > Vanha stadion

Hietalahden jalkapallostadion on rakennettu vuonna 1936. Vanha stadion kävi läpi perusteellisen peruskorjauksen vuonna 1995, jolloin stadion sai niin kentän lämmitys- kuin automaattisen kastelujärjestelmänkin. Samalla kenttää ympäröineet juoksuradat poistettiin ja kenttä pyhitettiin ainoastaan jalkapallokäyttöön. Seuraava parannus oli asianmukainen valaistus, joka saatiin valmiiksi kaudelle 1998. Stadionin kapasiteetti kauteen 2015 asti oli 4 500 paikkaa, joista 1 300 oli katettuja istumapaikkoja.
Historia > Uusi stadion

Heinäkuussa 2015 Hietalahdessa alkoi laajennustyö, jonka osana rakennettiin U-muotoinen uudisosa ja stadion sai 4 600 katettua istumapaikkaa lisää. Vanha katettu pääkatsomo, joka on Museoviraston suojelema, ja pelikenttä jäivät paikoilleen. Rakennuskustannuksiksi arvioitiin 16,5 miljoonaa euroa. Syyskuussa 2015 stadionin nimioikeudet myytiin Elisalle kuudeksi vuodeksi noin 900 000 eurolla. Uudessa osassa on ravintola- ja kokoustiloja sekä yhdeksän aitiota.
Uusi stadion avattiin heinäkuussa 2016. Stadion sijaitsee näkyvällä paikalla, ja se on herättänyt huomiota julkisivujen voimakkaalla säleikköaiheella. Stadionin suunnittelusta on vastannut arkkitehti Sakke Talonen SIGGE Arkkitehdeilta. Syyskuussa 2022 stadionin sponsorinimi muuttui, kun vaasalainen ohjelmistoalan yritys Lemonsoft teki sopimuksen stadionin nimioikeuksista viideksi vuodeksi.
Ennätykset

Hietalahden yleisöennätys, 6 040 katsojaa, on maaottelusta Suomi–Neuvostoliitto, joka pelattiin 19. heinäkuuta 1972. Kotimaisten sarjojen ennätys, 5 987 katsojaa tuli ottelussa VPS–SJK 10.8.2016. Edellinen ennätys, 5 902 katsojaa syntyi aiemmin vuonna 2016 Veikkausliigan ottelusta VPS – FC Lahti.
Konserttikäytössä stadionin yleisöennätys on 11.200 katsojaa, joka saavutettiin Nightwishin konsertissa 17.6.2023. Stadion oli loppuunmyyty.